वह दिन भी आया जब सचमुच अलका को फ़िल्म में ब्रोक मिल गया। उनके एक परिचित आनंद तिवारी को फ़िल्म बनाने का शौक चर्राया और तिवारी के साथ फ्लाइट से अलका भी मुंबई चली गयी। तिवारी ने आ•ास्त किया था कि अलका को कोई छोटा-मोटा रोल अवश्य दिया जायेगा। वह मुंबई में उनकी पारिवारिक सदस्य के रूप में उनके साथ रहेगी और वह पूरी शूटिंग के दौरान यह देखेगी कि फ़िल्मी दुनिया के कामकाज के तौर-तरीके क्या हैं। वह इस दौरान मुंबई की फ़िल्मी दुनिया में अपने परिचय का दायरा भी बढ़ायेगी। अर्थात डेढ़-दो माह अलका के पास मुंबई में रहने का मुफ़्त ठिकाना और एक प्रोड¬ूसर के सम्पर्कों का फ़ायदा था... और एक फ़िल्म में छोटा सा रोल। बाकी समय में यदि वह और काम खोज लेती है मुंबई में अपना मुकाम बना लेगी वरना वापसी।